KLASA: 007-02/23-01/1

URBROJ: 251-176-23-22

Zagreb, 30. listopada 2023.

**Izvadak iz zapisnika**

**29. sjednice Školskog odbora održane 30. listopada 2023.**

**Početak sjednice:** 18.00

**Prisutni članovi Školskog odbora:** Višnja Dianežević, Marija Dianežević, Davor Radić, Zvonimir Bulić, Ivana Kujundžić, Drago Župarić Iljić, Marija Luković

**Odsutni članovi Školskog odbora**: /

Sjednici je prisutan ravnatelj Vatroslav Gabrić i zapisničar Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 7 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 28. sjednice održane 5. listopada 2023.
2. Davanje suglasnosti za zapošljavanje učitelja/ice razredne nastave
3. Davanje suglasnosti za zapošljavanje učitelja/ice engleskog jezika
4. Davanje suglasnosti za zapošljavanje učitelja/ice povijesti
5. Izmjena Godišnjeg plana i programa rada 2023./2024.
6. Pitanja i prijedlozi

Predloženi *dnevni red* prihvaćen je jednoglasno (7 glasova „za“) te se prelazi na raspravu po pojedinim točkama

**Ad. 1. Usvajanje zapisnika 28. sjednice održane 5. listopada 2023.**

Predsjednica Školskog odbora navodi kako je zapisnik poslan u e-mailu zajedno s pozivom. Pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik 28. sjednice održane 5. listopada 2023.

**Ad. 2. Davanje suglasnosti za zapošljavanje učitelja/ice razredne nastave, određeno puno radno vrijeme**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda. Učiteljica Ana Ćosić koristi pravo na porodiljni dopust od 4.9.2023. Raspisan je natječaj i trajao je od 10. -18. listopada 2023.

Nakon provedene rasprave, predsjednica Školskog odbora daje prijedlog na glasanje.

Članovi Školskog odbora jednoglasno daju suglasnost na **Odluku ravnatelja o zapošljavanju** Tonine Rodić na radno mjesto učitelja povijesti na određeno, puno radno vrijeme.

**Ad. 3. Davanje suglasnosti za zapošljavanje učitelja/ice povijesti, neodređeno puno radno vrijeme**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda. Ravnatelj Vatroslav Gabrić je imenovan treći put za ravnatelja te se temeljem odredbi Zakona o odgoju i obrazovanju u osnovnoj i srednjoj školi više ne čuva radno mjesto učitelja povijesti. Raspisan je natječaj i trajao je od 10.-18. listopada 2023.

Nakon provedene rasprave, ravnatelj predlaže da se Tanja Horvat zaposli na radno mjesto učitelja/ice povijesti.

Članovi Školskog odbora jednoglasno daju suglasnost na **Odluku ravnatelja o zapošljavanju** Tanje Horvat na radno mjesto učitelja povijesti na neodređeno, puno radno vrijeme.

**Ad 4. Davanje suglasnosti za zapošljavanje učitelja/ice engleskog jezika, neodređeno puno radno vrijeme**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda. Učiteljica engleskog jezika Dajana Grgurić je prije godinu dana zatražila pravo na neplaćeni dopust. Nakon isteka godine dana, predala je zahtjev za sporazumni raskid ugovora o radu čime je njeno mjesto postalo upražnjeno. Raspisan je natječaj i trajao je od 10.-18. listopada 2023.

Nakon provedene rasprave, ravnatelj predlaže da se Ivana Fabić zaposli na radno mjesto učitelja/ice engleskog jezika.

Članovi Školskog odbora jednoglasno daju suglasnost na **Odluku ravnatelja o zapošljavanju** Ivane Fabić na radno mjesto učitelja engleskog jezika na neodređeno, puno radno vrijeme.

**Ad. 5. Izmjena Godišnjeg plana i programa rada 2023./2024. – raspored zvona**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda te ističe kako problem kapaciteta školske blagovaonice i dalje predstavlja velik izazov školi. U prvom rasporedu zvona ostavljeno je 10 minuta za obrok za učenike 6. razreda, i još 10 minuta za učenike 8. razreda. Nakon određenog vremena, primjedbi učenika i roditelja, a nakon konzultacija s učiteljima i ostalim zaposlenicima utvrđeno je kako je 10 minuta zaista premalo za obrok, obzirom da se dio vremena gubi na samo spuštanje iz učionice, čekanje na uzimanje obroka i slično. Satničar je uz konzultacije s ravnateljem napravio novi raspored zvona prema kojem se veliki odmor produžuje na pola sata (15 minuta za učenike 6. razreda i 15 minuta za učenike 8 razreda, odnosno u drugom tjednu se to odnosi na učenike 5. i 7. razreda) zbog čega se svi satovi pomiču te će nastava prema novom rasporedu zvona završavati u 19.05. umjesto 18.50 kao dosada.

Predsjednica otvara raspravu. Nakon provedene rasprave, predsjednica daje prijedlog na glasovanje. Prisutni su dizanjem ruku dali suglasnost i jednoglasno se donosi **Odluka o izmjeni Godišnjeg plana i programa rada škole 2023./2024.**

**Ad. 6. Pitanja i prijedlozi**

Nije bilo drugih pitanja i prijedloga.

Predsjednica zaključuje sjednicu u 19,00 sati.

Zapisnik završava na trećoj (3) stranici.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |